Styging in brandstofpryse verwagArgieffoto. “Die rand/dollar-wisselkoers het effens verstewig sedert die begin van Januarie 2017, maar internasionale oliepryse het met ŉ veel groter marge gestyg,” het die AA in ŉ verklaring gesê. Die AA verwag dat petrol met sowat 44c per liter sal styg, diesel met 37c per liter en paraffien met 31c per liter. “Daar is altyd hoop dat die skerp styging in internasionale oliepryse nie sal voortduur nie, maar dit lyk onwaarskynlik. Suid-Afrikaners moet daaraan dink om onnodige uitgawes te besnoei om hulle te staal vir ŉ reeks brandstofprysverhogings wat waarskynlik lyk op medium termyn,” het die AA gesê. Die prys van 93-oktaan het op 4 Januarie met 50c per liter gestyg en 95-oktaan met 48c per liter. Die prys van diesel het met 39c per liter gestyg en paraffien met 43c per liter.